
„Muzsikás betyárok” – Kárpátokon innen, Appalache-en túl

Kulcsszavak: betyárballada;Appalache;Kárpátok;ősnyelv
A Muzsikás Együttes két ikonikus számát (Rabnóta – Nem arról hajnallik és Betyárnóta) fűztük
össze. Tulajdonképpen adta magát az „illesztés”, hiszen a két szám zenei anyaga nagyon
hasonló, hangsorukban közel állnak egymáshoz. Mindkettő mixolíd jellegű dallamvilág,
bourdon zeneként is értelmezhető, mely hangzásvilágra a bouzuki kísérettel igyekszünk
emlékeztetni a hallgatóságot. Az énekelt dallamok hangkészlete nem pentaton,
dallamfoszlányokban ugyan felsejlik, mégis illeszkedik és alkalmazható egy pentaton jellegű
improvizatív kíséret a gitárral.
A magyar anyanyelvű kultúra énekelt balladáinak zenei anyaga régebbi, ősibb rétegek
lenyomatait őrzik, és Észak-Amerika több területén, többek közt az Appalache-hegység mentén
is feltűnnek hasonló fordulatok, ha lehetne úgy fogalmazni, akkor egy felső-tiszavidéki
parasztember „értené” egy appalache-i farmer zenéjét, mert az ősnyelvük megegyezik, sőt, az
őslakos indiánok zenéjét is érthette volna. Ezen szövetet, természetes vegyületet kívánjuk
ábrázolni a produkcióval. A magyar és az észak-amerikai kultúrának másik közös vonása a
betyár/outlaw témakör. Mindkét kultúra őriz törvényen kívüliekről, betyárokról történeteket,
dalokat, ábrázolásokat, gyakori formája a ballada, melyben a betyár maga a lírai én, illetve az
is gyakori, hogy nem betyárok éneklik meg egy bűn útjára tévedt ember történetét.



